Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 259

9. évfolyam Célok és feladatok Az általános iskolában tanult szervetlen kémiai ismeretek átismétlésére a tanév során. (Az általános iskolában tanult szervetlen kémiai ismeretek részei a középszintű érettséginek, másfelől a lényeges vegyületek átismétlése konkrétabbá teszi a gyengébb képességű tanulók számára is az általános kémiai ismereteket.). A középszintű érettségi letételére alkalmas tanulók, differenciáltan a középszintű érettségi részletes követelményrendszere szerinti elvárásokat is gyakorolják. Kísérletek, megfigyelések végzése a tanár szóbeli vagy írásbeli útmutatása alapján. A kísérletben felhasznált és keletkezett anyagok egészségügyi, környezeti hatásainak megfelelő kezelése. Az ismeretterjesztő irodalom, a tudományos és a napi sajtó, a lexikonok, kézikönyvek, a könyv- és médiatár, a sugárzott és a digitális média kritikus, igényes használata. A megfigyeléssel, méréssel szerzett és a médiából összegyűjtött információk összehasonlítása, szelektálása, csoportosítása. Rendszerezést igénylő feladatok önálló elvégzése. A világ kémiai hátterű aktuális eseményeinek, híreinek, új felfedezéseinek (pl. balesetek, katasztrófák, tudományos és technikai sikerek) feldolgozása csoportmunkában, projektekkel, vagy a drámapedagógia módszereivel. A csoportok véleményének összevetése. A tablók, poszterek, prezentációk készítése során az esztétikai-művészi tudatosság és kifejezőkészség fejlesztése. Információk megjelenítése vonalas felosztások, táblázatok, diagramok, grafikonok, ábrák, rajzok formájában és ezek értelmezése, használata csoportmunkában. A szociális és állampolgári kompetencia, a kezdeményezőkészség vállalkozói kompetencia fejlesztése. A verbális és a képi információk egymásba alakítása. A szakkifejezések tudományos nevének tanulása kapcsán az idegennyelvi kompetencia fejlesztése. A számítástechnikai készségek és az elérhető programok adta lehetőségek alkalmazása a fenti tevékenységekben. Ezeken keresztül az esztétikai-művészeti tudatosság és kifejezőkészség fejlesztése. A tanulók együttműködésével, a szaktanár irányításával szerkesztett, szemléltetőeszközöket is alkalmazó előadás tartása. A hatékony, önálló tanulás alakítása, fejlesztése. A megismert kémiai fogalmak szabatos használata írásban és szóban. A magyarázatra szoruló egyszerű vagy összetettebb természeti jelenségek és folyamatok, technikai alkalmazások felismerése, és ezek egy részének önálló magyarázata. Az anyagot összetartó erők okozta energiaviszonyok megállapítása és ezekből következtetés a lejátszódó folyamatokat kísérő energiaváltozásokra. Ismert anyagok tulajdonságainak magyarázata a bennük lévő elsőrendű és másodrendű kötések alapján. Egyszerű esetekben következtetés az anyag szerkezetéből tulajdonságára, tulajdonságából a szerkezetére. A reakcióban szereplő anyagok szerkezetváltozásainak megállapítása. A megismert kémiai reakciók osztályozása típusuk szerint; a besoroláshoz szükséges lényeges tulajdonságok felismerése. Az oxidációs szám fogalma, kiszámításának szabályai molekulákban, ionokban. A redoxifolyamatok és a protonátmenettel járó folyamatok értelmezése. Kémhatás, pH fogalmának megismerése, alkalmazása. Ionegyenlet írása egyszerű esetekben. Elektrokémiai alapismeretek (galvánelem, elektrolízis). A kémiai jelek és a kémiai egyenlet mennyiségi értelmezésére vonatkozó ismeretek alkalmazása. Egyszerű számítási feladatok megoldása (egyszerű sztöchiometria, oldatok összetétele); a megoldás során a kémiai jelek mennyiségi értelmezésére és az SI mértékegységek használatára vonatkozó ismeretek alkalmazása. Témakörök, óraszámok a témakörökhöz 9. évfolyamnak, I. változat Órák Témák A B

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes